Avainsanat

Tiivistelmä



Avainsanat

1. Kumoamiskanne Luonnolliset henkilöt tai oikeushenkilöt Suoraan ja erikseen luonnollisia henkilöitä tai oikeushenkilöitä koskevat toimet Banaanien tuontia koskeva tariffikiintiö Asetukset, joissa vahvistetaan vähennys- ja mukautuskerroin toimijoille myönnettävien määrien määrittämiseksi Toimijoiden nostama kanne Tutkimatta jättäminen

(EY:n perustamissopimuksen 173 artiklan 4 kohta (josta on muutettuna tullut EY 230 artiklan 4 kohta) ja 189 artiklan 2 ja 4 kohta (joista on muutettuina tullut EY 249 artiklan 2 ja 4 kohta); komission asetukset N:o 1869/95, N:o 1561/96, N:o 1155/97, N:o 1721/98 ja N:o 1586/1999)

2. Sopimussuhteen ulkopuolinen vastuu Edellytykset Yksityisiä suojaavan ylemmäntasoisen oikeussäännön riittävän ilmeinen rikkominen Toimielimen harkintavallan puuttuminen Pelkkä yhteisön oikeuden rikkominen riittää

(EY:n perustamissopimuksen 215 artiklan 2 kohta (josta on tullut EY 288 artiklan 2 kohta))

3. Sopimussuhteen ulkopuolinen vastuu Edellytykset Virheen tai sääntöjenvastaisuuden toteaminen Riittämätön edellytys

(EY:n perustamissopimuksen 215 artiklan 2 kohta (josta on tullut EY 288 artiklan 2 kohta))

Tiivistelmä

1. Kullekin A- ja B-luokan toimijalle tariffikiintiöiden yhteydessä myönnettävän banaanimäärän määrittämiseksi vahvistetuista vähennys- ja mukautuskertoimista annettuja asetuksia koskevat kyseisten luokkien toimijoiden nostamat kumoamiskanteet on jätettävä tutkimatta. Nämä asetukset ovat yleisesti sovellettavia toimenpiteitä perustamissopimuksen 189 artiklan toisessa kohdassa (josta on tullut EY 249 artiklan toinen kohta) tarkoitetulla tavalla. Niitä sovelletaan objektiivisesti määritellyissä tilanteissa ja niiden oikeusvaikutukset kohdistuvat yleisesti ja abstraktisti määriteltyihin henkilöryhmiin, toisin sanoen kaikkiin A- ja B-luokan toimijoihin (vuoden 1993 järjestelmässä) ja kaikkiin perinteisiin toimijoihin (vuoden 1999 järjestelmässä). Kyseiset asetukset ovat siis luonteeltaan yleisesti sovellettavia toimia eivätkä perustamissopimuksen 189 artiklan neljännessä kohdassa tarkoitettuja päätöksiä.

( ks. 108110 kohta )

2. Jotta yhteisö on vastuussa yksityisille aiheutuneista vahingoista, toimielimen moititulla menettelyllä on rikottava riittävän ilmeisellä tavalla oikeussääntöä, jolla annetaan yksityisille oikeuksia. Ratkaiseva arviointiperuste yhteisön oikeuden rikkomisen luokittelemiseksi riittävän ilmeiseksi on yhteisön toimielimen harkintavallalle asetettujen rajojen ilmeinen ja vakava ylittäminen. Jos kyseessä olevan toimielimen harkintavalta on hyvin vähäinen, lähes olematon, pelkästään yhteisön oikeuden rikkomisen voidaan katsoa olevan riittävän ilmeinen rikkominen. Jos todetaan, että toimielin on syyllistynyt säännönvastaisuuteen, jollaista normaalisti varovainen ja huolellinen viranomainen ei olisi tavanomaisesti vastaavissa olosuhteissa tehnyt, toimielimen toimintaa voidaan pitää sillä tavoin lainvastaisena, että yhteisön vastuu syntyy sen perusteella perustamissopimuksen 215 artiklan (josta on tullut EY 288 artikla) mukaisesti.

Se, onko toimielimen toimi yleisesti sovellettava vai yksittäinen toimi, ei tältä osin ole ratkaiseva arviointiperuste kyseessä olevan toimielimen harkintavallan rajojen määrittämiseksi.

( ks. 134 ja 136 kohta )

3. Se, että toimielimen todetaan syyllistyneen säännönvastaisuuteen tai virheeseen, ei yksinään riitä synnyttämään sopimussuhteen ulkopuolista yhteisön vastuuta, jos tähän virheeseen tai säännönvastaisuuteen ei liity huolimattomuutta tai varomattomuutta. Näin ollen ei myöskään voida katsoa, että vaikka toimivaltaisten kansallisten viranomaisten ilmoittamissa ja Eurostatin luvuissa tai muissa vastaavina viitekausina yhteisössä kaupan pidettyjen tai yhteisöön tuotujen banaanien määrää koskevissa luvuissa oli ehkä eroa silloin, kun vahvistettiin vähennys- tai mukautuskertoimet kullekin A- ja B-luokan toimijalle tariffikiintiöiden yhteydessä myönnettävän banaanimäärän määrittämiseksi, se ei sellaisenaan riitä näytöksi siitä, että komissio olisi rikkonut yhteisön oikeutta riittävän ilmeisesti. Koska komissio on ryhtynyt merkittäviin toimenpiteisiin lukujen mahdollisten poikkeamien vähentämiseksi, on aiheellista todeta, että komissio on toiminut vaadittavan varovasti ja huolellisesti.

( ks. 144 ja 149 kohta )